**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2020. gada \_\_\_. \_\_\_\_\_\_\_\_\_ |

.§

**Par informatīvo ziņojumu “Par Valsts kontroles revīzijā “Par Latvijas Republikas 2019.gada pārskatu par valsts budžeta izpildi un par pašvaldību budžetiem” sniegtajiem ieteikumiem un priekšlikumu Ministru kabinetam”**

1. Pieņemt zināšanai finanšu ministra iesniegto informatīvo ziņojumu.
2. Pieņemt zināšanai Latvijas Republikas 2019.gada pārskatu par valsts budžeta izpildi un par pašvaldību budžetiem un Valsts kontroles atzinumu “Par Latvijas Republikas 2019.gada pārskatu par valsts budžeta izpildi un par pašvaldību budžetiem”.
3. Valsts kancelejai Latvijas Republikas 2019.gada pārskatu par valsts budžeta izpildi un par pašvaldību budžetiem un Valsts kontroles atzinumu “Par Latvijas Republikas 2019.gada pārskatu par valsts budžeta izpildi un par pašvaldību budžetiem” iesniegt Saeimai līdz 2020.gada 15.oktobrim.
4. Lai ieviestu Valsts kontroles 2020.gada 15.septembra revīzijas ziņojuma Nr.2.4.1-32/2019 „Par Latvijas Republikas 2019.gada pārskatu par valsts budžeta izpildi un par pašvaldību budžetiem” ieteikumu grafikā “Finanšu ministrijas ziņošanas par ieteikumu ieviešanas laika grafiks” sniegto ieteikumu:
   1. Ekonomikas ministrijai (tai skaitā Būvniecības valsts kontroles birojam) pilnveidot būvkomersantu reģistrēšanas nodevas samaksas kontroli, lai uzraugošā un valsts nodevu administrējošā iestāde spētu pārliecināties, ka visi būvkomersanti reģistrējas, sniedz patiesu informāciju un nodevu samaksā atbilstoši normatīvajam aktam.
   2. Ekonomikas ministrijai informēt Valsts kontroli par šā protokollēmuma 4.1.apakšpunktā noteiktā uzdevumā izpildi līdz 2021.gada 30.decembrim;
5. Visām ministrijām un centrālajām valsts pārvaldes iestādēm, lai ieviestu Valsts kontroles 2020.gada 15.septembra revīzijas ziņojuma Nr.2.4.1-32/2019 „Par Latvijas Republikas 2019.gada pārskatu par valsts budžeta izpildi un par pašvaldību budžetiem” ieteikumu grafikā “Finanšu ministrijas ziņošanas par ieteikumu ieviešanas laika grafiks” sniegto priekšlikumu Ministru kabinetam par iespējamo saistību, kas Latvijai izriet no dalības starptautiskajās organizācijās, atspoguļošanu un uzskaiti:
   1. līdz 2020.gada 15.decembrim savā mājas lapā publicēt informāciju par attiecīgās ministrijas kompetencē esošajām starptautiskajām organizācijām (starptautiskās organizācijas nosaukums, iestāšanās datums), kurās Latvija ir dalībvalsts. Katru gadu līdz kārtējā gada 15.decembrim nodrošināt minētā saraksta aktualizāciju;
   2. pirms iestāšanās starptautiskajā organizācijā, gatavojot attiecīgo informatīvo ziņojumu Ministru kabinetam, tajā iekļaut iespējamo saistību apjoma izvērtējumu, ņemot vērā konkrētās nozares un starptautiskās organizācijas specifiku un fiskālo risku nozīmīgumu.

Ministru prezidents A.K.Kariņš

Valsts kancelejas direktors J.Citskovskis

Finanšu ministrs J.Reirs

Grossmane, 67095660

jelena.grossmane@fm.gov.lv